Sekmadienio futbolo lyga

**Sekmadienio futbolo lyga** (santr. ***SFL***) – penktasis Lietuvos futbolo pirmenybių lygmuo, mėgėjiška Lietuvos didžiojo (11×11 žaidėjų) futbolo lyga. Lyga įkurta 2005 m., ją organizuoja VšĮ „Sekmadienio futbolo lyga“ nepriklausomai nuo Lietuvos futbolo federacijos. Nuo profesionalaus futbolo skiriasi tuo, kad rungtynių metu neribojamas keitimų skaičius. Be to kitų Lietuvos lygų žaidėjai (LFF I lygos, LFF II lygos ir LFF III lygos), išskyrus A lygą, žaidėjams nedraudžiama dalyvauti Sekmadienio futbolo lygoje. SFL taip pat rengia taurės varžybas.

Lygos įkūrėjas ir prezidentas iki 2019 m. buvo Paulius Malžinskas. Jam perėjus į VRFS valdymą, SFL prezidentu tapo Mindaugas Kasperūnas.

## Istorija

Lietuvoje 5-osios pakopos lyga įsteigta 1994 m. vasarą. Joje žaidė silpniausios didmiesčių ir kitų regionų komandos atskirose zonose (Kauno, Vilniaus, Žemaitijos). Tačiau po metų, 1995 m. vasarą lygos atsisakyta.

Dabartinė 5-oji pakopa įkurta 2005 m. kaip SFL. Debiutiniais metais Vilniuje startavo 19 komandų (A divizione - 9, B divizione - 6, C divizione 4). 2006 m. lygoje dalyvavo 24 komandos (A divizione - 8, B divizione - 8, C divizione - 8). 2007 m. lygoje startavo 37 komandos, suskirstytos 4 divizionus (A divizione - 10, B divizione - 10, C divizione - 10, Farm 1 divizione 7 pavasario rate, o 9 rudens rate), o po pirmo rato prisijungė dar 2 komandos. 2008 m. SFL dalyvavo 48 komandos Vilniaus regione (A divizione - 10, B divizione - 10, C divizione - 10, Farm 1 divizione - 9, Farm 2 divizione - 9). SFL ėmė plėstis į kitus regionus - 5 komandos varžėsi Klaipėdos SFL varžybos. 2009 m. prisijungė Alytaus ir Šakių divizionai. 2010 m. Šakių diviziono nebeliko, tačiau 2011 m. prisijungė Sūduvos ir Aukštaitijos divizionai. 

2012 m. SFL buvo pertvarkyta, divizionai vyko apskričių futbolo federacijų ribose, SFL aukščiausiojo diviziono komandos iš Vilniaus perkeltos į III lygą, o iš žemesniųjų sudaryti du A (aukštesnieji) ir du B (žemesnieji) divizionai. 2019 m. sumažėjus dalyvių skaičiui lygoje liko 44 komandos, o lygos struktūra sumažinta iki 3 divizionų – A ir B divizionuose žaidė po 12 komandų, o C divizione vienu ratu žaidė 20 komandų.

2019 m. gegužės mėn. pirmą kartą Sekmadienio futbolo lygai teko imtis sankcijų prieš rasizmo pasireiškimus. Niekada iki šiol su rasizmo problemomis SFL nebuvo susidūrusi. „Širvintos-VGTU-Vilkai” iš pradžių buvo griežtai įspėta dėl nekorektiško pašalinių asmenų elgesio komandos techninėje zonoje, o po savo aistruolių rasistinių apraiškų namų stadione (Širvintų stadione) rungtynių su „Viesulu“ metu buvo nubausti vienerių rungtynių stadiono diskvalifikacija ir 100 eurų bauda. Taip pat buvo nubaustas FK „Lentvaris” dėl savo sirgalių/žiūrovų itin šiurkščių rasistinių apraiškų namų stadione (Trakų stadione) rungtynių su FC “Vova" metu. Buvo paskirta vienerių rungtynių stadiono diskvalifikacija bei 200 eurų bauda.

Prieš 2020 m. sezoną SFL lygoje vėl užsiregistravo 44 dalyviai, tačiau lygų struktūra sugrąžinta į 4 divizionus: SFL A - 12 komandų, SFL B - 12 komandų, SFL C - 10 komandų, SFL D - 10 komandų. Prieš koronaviruso pandemijos protrūkį numatytas startas buvo balandžio 18 d. Šiuo metu buvo išgryninti keturi galimi sprendimai: A) Iki maksimumo mažinti vasaros pertrauką, žaidžiami abu ratai B) Bus žaidžiamas tik vienas ratas rudenį C) Pirmenybės bus reorganizuotos į sistemą ruduo-pavasaris D) Pirmenybės šiais metais nevyks. Vyriausybės įteisintas karantinas galiojo nuo kovo 12 d. iki gegužės 30 d., kai vyriausybė leido atnaujinti *aukšto meistriškumo* varžybas. Po konsultacijos buvo nuspręsta kad SFL varžybos atitinka aukšto meistriškumo varžybų kriterijus, ir SFL čempionatas galės startuoti.

## Čempionai
### 2005–2011 m.

### Nuo 2011 m.

## Komandos

2025 m. SFL varžybose dalyvavo 41 komanda. 

:Į III lygą pakilo FK Ketera
:Iš III lygos iškrito ir iš varžybų pasitraukė FK Navigatoriai
:Iš III lygos ir iš varžybų pasitraukė FK Top Kickers. FK Top Kickers–DAligner, kaip ir pernai, toliau žaidė B divizione.
:Prieš sezono pradžią iš varžybų pasitraukė: FK Anykščiai, FK Imperialas, A komanda, FK Vova, FK PILK, FK Užgiris.

## Šaltiniai

## Nuorodos
* Oficiali svetainė
* „Facebook“ paskyra